Sant'Ambrosu de Milanu

Aurèliu Ambrosu (Aurelius Ambrosius in latinu), menzus connoschidu che Sant'Ambrosu (Treviri, 334/339 – Milanu, 4 abrile 397), est stau unu pìscamu e dotore de sa creja catòlica. Est venerau a santu in su 7 de nadali.

 Biografia 
Est nàschidu a Treviri in Germania inue su babbu fut prefettu de su pretoriu. Pitzinnu torrat a Roma e inoghe benit educadu. Creschinde  istudiat su gregu e lu possedit a sa perfetzione. Diventat cossizeri de su prefettu po su nord Italia e arrivat a Milanu. In tzitade bi fut unu numeru mannu de arianos, cristianos ereticos, e-i su Piscamu de Milanu fut de tendentzias arianas. Cando custu morit no si resessit de nominare unu sutzessore. Sa zente bidet in Ambrogiu s'omine adattu, ma Ambrosu est solu unu catecumenu, no est  mancu battijadu!

Retzit su battijimu e a poi de otto dies benit cunsacradu Piscamu de Milanu (7 de nadale 374). Est istadu unu piscamu de sos mannos de s'istoria de sa creja cattolica. Sos tempos funt agitados meda.  At devidu difendere sa fide cristiana cattolica contra a sos arianos e contra  paganos potentes  comente Simmacu, senadore e prefettu de Roma. At devidu cumbattere contra nemigos diffitziles comente sa mama de s'Imperadore, Giustina, una ariana fanatica. De mentuare su rapportu de Ambrosu cun Teodosiu imperadore cristianu de Oriente, chi aiat permissu una istrage  a Tessalonica (in Grecia) cun 7 miza mortos. Ambrosu li iscriet una littera invitendelu a faghere penitentzia, e po custu motivu li ordinat de  no  intrare in creja, né partetzipare a sas tzelebratziones in creja. S'imperadore, a Milanu, cheriat intrare in creja e Ambrogiu l'at affrontadu a sa janna de sa creja, e s'imperadore at devidu tzedere.

Santu Ambrosu est istadu importante po sa cunversione de  Austinu Aureliu,  chi in su 387 retzidi su battijimu propiu dae Ambrosu a Milanu e diventat sant'Austinu un ateru  mannu po s' istoria de sa creja. Ambrosu est unu de sos battoro Padres de sa Creja latina, e Duttore. Est mortu a Milanu su 4 de abrile 397.

Sa festa sua su 7 de nadale.

 Òberas 
At iscritu meda:
 Exameron, ses liberos (subra sa ses dies de sa creatzione).
 De Sacramentis, ses liberos.
 De fide, chimbe liberos.
 De Spiritu Santo, De poenitentzia, De officiis ministrorum, De virginibus.

 Àteros progetos 

Categoria:Biografias
Categoria:Santos
Categoria:Teologos cattoligos
Categoria:Milano
Categoria:Edade de Mesu